Babelscape/SREDFM huggingface dataset:
Αθαμάνες

Οι Αθαμάνες ήταν αρχαία ελληνική φυλή που κατοικούσε στη νοτιοανατολική Αρχαία Ήπειρο και τη Δυτική Θεσσαλία. Αν και οι ίδιοι αυτοπροσδιορίζονταν ως Έλληνες, ο Στράβων και ο Εκαταίος ο Μιλήσιος τους θεωρούσαν βαρβάρους. Η ύπαρξη του μύθου του Αθάμαντα και της Ινούς στη Φθιώτιδα δείχνει ότι οι Αθαμάνες εγκαταστάθηκαν εκεί πριν από το 1600 π.Χ. Σύμφωνα με τον Διόδωρο Σικελιώτη, το 395 και το 355 π.Χ. οι Αθαμάνες ήταν ανεξάρτητη ημιβάρβαρη φυλή) και περιστασιακά συμμαχούσαν με τους Αιτωλούς.

Ως βασιλείς της Αθαμανίας αναφέρονται οι Θεόδορος Αθαμανίας, Αμύνανδρος και Σέλιπος.
Ανδρέας Ευαγγελίου

Ο Ανδρέας Ευαγγελίου , Πάτρα 1907 - Αθήνα 1977, ήταν Έλληνας δραματικός ηθοποιός . Έπαιξε κυρίως στο θέατρο σε παραστάσεις Γκραν Γκινιόλ, έργα φρίκης και τρόμου, αλλά και στον Ελληνικό κινηματογράφο. Θεωρείται μοναδικός , μαιτρ, ερμηνευτής αυτού του είδους θεάτρου , του γκραν γκινιόλ, που πέρασε από την Ελλάδα. Έπαιξε σε πολλές πόλεις ανά την Ελλάδα, στην Αίγυπτο, Κύπρο, Τουρκία και στη Γαλλία.
Στέφαν Μίκους

Ο Στέφαν Μίκους (Stephan Micus, γεν. 19 Ιανουαρίου 1953) είναι Γερμανός μουσικός και συνθέτης, η μουσική τεχνοτροπία του οποίου είναι ιδιαίτερα επηρεασμένη από τη μελέτη παραδοσιακών οργάνων και μουσικών ακουσμάτων από την Ιαπωνία, την Ινδία, τη Νότια Αμερική, καθώς και άλλες χώρες ανά τον κόσμο. Εκτός από το άλμπουμ "The music of stones" (1989), σε όλα τα άλλα παίζει όλα τα όργανα των ηχογραφήσεών του, συνδυάζοντας τεχνοτροπίες από διαφορετικές χώρες και χρησιμοποιώντας τα όργανα ιδιότυπα σε κάθε κομμάτι του, από διάφορα υλικά. Συχνά χρησιμοποιεί διαφορετικές ηχογραφήσεις ενός μοναδικού οργάνου προκειμένου να δημιουργήσει ασυνήθιστους συνδυασμούς ήχων. Είναι ένας από τους καλλιτέχνες της ECM Records. Τραγουδά συνήθως σε δικής του επινόησης γλώσσα.
Ρόττενμπουργκ αμ Νέκαρ

Το Ρόττενμπουργκ αμ Νέκαρ (γερμ.: "Rottenburg am Neckar") είναι πόλη που βρίσκεται στη νοτιοδυτική Γερμανία, στο κρατίδιο της Βάδης Βυρττεμβέργης, περίπου 50 χμ. νότια της Στουτγκάρδης. Είναι χτισμένη στις όχθες του ποταμού Νέκαρ (γερμ. Neckar).

Το Ρόττενμπουργκ είναι έδρα της Ρωμαϊκής Καθολικής Επισκοπής του Ρόττενμπουργκ-Στουτγκάρδη.
Τούξτλα Γκουτιέρρες

Η Τούξτλα Γκουτιέρρες (ισπανικά: "Tuxtla Gutiérrez") είναι η πρωτεύουσα και μεγαλύτερη πόλη της μεξικάνικης πολιτείας Τσιάπας. Θεωρείται η πιο ανεπτυγμένη και σημαντική πόλη της πολιτείας και το οικονομικό κέντρο της πολιτείας. Τα περισσότερα από τα δημόσια κτίρια της χρονολογούν από τον 20ο αιώνα.

Όπως δεν υπήρχε προ ισπανικός οικισμός στο τόπο, το πρώτο μισό του ονόματος “Τούξτλα” αναφέρεται στην περιοχή κοιλάδων. Αρχικά, αυτή η κοιλάδα ονομάστηκε Κογιατόκ από τον ιθαγενή πληθυσμό Ζόκε, το οποίο σημαίνει “γη ή σπίτι των κουνελιών”, οι Αζτέκοι παρεισέφρυσαν στην περιοχή και το ονόμασαν «Τοτστλάν», το οποίο σημαίνει το ίδιο πράγμα, “Γκουτιέρρες” προστέθηκε στο όνομα της πόλης το 1848 προς τιμήν του Χοακίν Μιγκέλ Γκουτιέρρες, ένας φιλελεύθερος πολιτικός.
Άλμελο

Το Άλμελο () είναι πόλη και έδρα δήμου της επαρχίας Oφεράισελ (Overijssel) της Ολλανδίας. Προήλθε από τη συγχώνευση (1914) των δήμων Αμπτ Άλμελο (Ambt Almelo) και Στατ Άλμελο (Stad Almelo). Ο δήμος έχει έκταση 69,4 χμ² και 72.777 κατοίκους (2012) οι οποίοι αποκαλούνται επίσης Άλμελόερς (Almeloërs) και ομιλούν μία ολλανδοσαξονική διάλεκτο που ονομάζεται Τβεντς (Twents). Αποτελεί, διοικητικά, μέρος της ευρύτερης περιοχής Τβέντε (Twente) και έχει αξιολογότατη υφαντουργία. 

Η πόλη διαιρείται σε 12 συνοικίες και είναι έδρα της μεγάλης ολλανδικής πολυεθνικής Τεν Κάτε (Koninklijke Ten Cate NV).
Ιβόν Στραχόβσκι

Η Ιβόν Στραχόβσκι ("Yvonne Jaqueline Strzechowski", 30 Ιουλίου 1982) είναι Αυστραλή ηθοποιός. Γεννήθηκε στην Αυστραλία από γονείς Πολωνούς μετανάστες. Αφού αποφοίτησε από το Πανεπιστήμιο του Δυτικού Σίδνεϊ, συμμετείχε σε μια σειρά από Αυστραλιανές τηλεοπτικές σειρές. Στην συνέχεια πρωταγωνίστησε στην αμερικανική τηλεοπτική σειρά Πράκτορας... Στο Τσακ, στον ρόλο της Σάρα Γουόλκερ, μιας κατασκόπου της CIA, ο οποίος την έκανε ευρύτερα γνωστή. Επίσης, συμμετέχει στον 7ο κύκλο της αμερικανικής σειράς Dexter στον ρόλο της Χάνα Μακ Κέι.
Nicky Romero

Ο Nicky Romero (πραγματικό όνομα :Νικ Ρότεφελ )γεννημένος στις 6 Ιανουαρίου 1989) είναι Ολλανδός DJ και συνθέτης/παραγωγός της house μουσικής. Έχει συνεργαστεί και λάβει υποστήριξη από DJ's όπως οι Tiësto, Fedde Le Grand, Sander Van Doorn, David Guetta, Calvin Harris και Avicii.
Ουέλι Μάουρερ

Ο Ούλριχ Ουέλι Μάουρερ (Ueli Maurer, γενν. 1η Δεκεμβρίου 1950 στο Βέτσικον (Wetzikon) είναι μέλος του Ελβετικού Ομοσπονδιακού Συμβουλίου και επικεφαλής του Ελβετικού Ομοσπονδιακού Τμήματος αρμοδίου για την άμυνα, την Πολιτική Προστασία και τον Αθλητισμό (υπουργός Άμυνας). Είναι ηγετικό στέλεχος του Ελβετικού Λαϊκού Κόμματος.. Εξελέγη από την Ομοσπονδιακή Συνέλευση για να διαδεχθεί τον ομοσπονδιακό σύμβουλο Σάμουελ Σμιτ το Δεκέμβριο του 2008 και ανέλαβε καθήκοντα την 1η Ιανουαρίου 2009. Την 1η Ιανουαρίου 2013 ανέλαβε Πρόεδρος της Ελβετικής Συνομοσπονδίας για ένα έτος και την 1η Ιανουαρίου 2018 Αντιπρόεδρος επίσης για ένα έτος.
Τζόναθαν Μενσά

Ο Τζόναθαν Μενσά (γεννημένος στις 13 Ιουλίου 1990), πιο γνωστός ως Τζόναθαν, είναι Γκανέζος επαγγελματίας ποδοσφαιριστής ο οποίος αγωνίζεται ως αμυντικός για λογαριασμό της ομάδας Κολόμπους Κρου και την Εθνική Γκάνας.
Σουηδικό Λαϊκό Κόμμα της Φινλανδίας

Το Σουηδικό Λαϊκό Κόμμα της Φινλανδίας (φινλ. "Suomen ruotsalainen kansanpuolue", σουηδ. "Svenska folkpartiet i Finland") είναι ένα σουηδόφωνο φινλανδικό φιλελεύθερο κόμμα που υπερασπίζεται τα δικαιώματα της σουηδόφωνης μειονότητας της Φινλανδίας. Ο κύριος στόχος του κόμματος από την ίδρυσή του είναι η υπεράσπιση του δικαιώματος των Σουηδόφωνων Φινλανδών στη χρήση της σουηδικής γλώσσας και της διατήρησης της θέσης της στη σουηδική κοινωνία. Το κόμμα συμμετέχει στην κυβέρνηση από το 1979 έχοντας συνήθως μία με δύο θέσεις στην κυβέρνηση και έχει συνεργαστεί τόσο με την δεξιά όσο με την αριστερά στο Κοινοβούλιο της Φινλανδίας. 

Το γεγονός ότι τόσο η δεξιά όσο και η αριστερά χρειάστηκαν τη στήριξη του κόμματος έχει καταστήσει σημαντική την επιρροή του κόμματος στην πολιτική της Φινλανδίας, παρά την σχετικά μικρή εκλογική του δύναμη. Αυτό οφείλεται στο γεγονός ότι η σουηδική γλώσσα είναι η μία από τις δύο επίσημες γλώσσες της χώρας, καθώς και στο γεγονός ότι η σουηδόφωνη μειονότητα έχει ασκήσει σημαντική επιρροή στον φινλανδικό πολιτισμό. Το κόμμα είναι μέλος της Φιλελεύθερης Διεθνούς και του Ευρωπαϊκού Φιλελεύθερου Δημοκρατικού και Μεταρρυθμιστικού κόμματος.

Κατηγορία:Φινλανδικά πολιτικά κόμματα
Μαυσωλείο του Λανυεζόλ

Το Μαυσωλείο του Λανυεζόλ, βρίσκεται στο Λανυεζόλ (γαλλ. Lanuéjols) του νομού (Λοζέρ) στην πεδιάδα του Βαλντονέ της Γαλλίας, χρονολογείται τον 2ο ή 3ο αιώνα μ.Χ. και ανεγέρθηκε από μια πλούσια οικογένεια στην μνήμη των δύο γιων της.
Ταξιάρχης Φούντας

Ο Ταξιάρχης Φούντας (Μεσολόγγι, 4 Σεπτεμβρίου 1995) είναι Έλληνας διεθνής ποδοσφαιριστής, ο οποίος αγωνίζεται ως ακραίος επιθετικός και σπανιότερα ως μέσος.
Ρότζερ Γκερέιρο

Ο Ρότζερ Γκερέιρο, η ορθή προφορά είναι Ρόζερ Γκερέιρο: πορτογαλική : [ˈʁoʒeʁ ɡeˈʁejɾu] είναι ένας Βραζιλιάνος και πολιτογραφημένος Πολωνός ποδοσφαιριστής γεννημένος στο Σάο Πάολο στις 25 Μαΐου 1982. Η φυσική θέση του στον αγωνιστικό χώρο, είναι επιτελικός μέσος, αλλά έχει χρησιμοποιηθεί και στα άκρα της επίθεσης και ως αμυντικός χαφ.
Τζων Μπάκαν

-->

Ο Τζων Μπάκαν, 1ος Βαρόνος Τουήντσμιουρ, ("John Buchan", Περθ Σκωτίας, 26 Αυγούστου 1875 – Μόντρεαλ, 11 Φεβρουαρίου 1940) ήταν Σκωτσέζος συγγραφέας μυθιστορημάτων περιπέτειας, δημοσιογράφος, ιστορικός και πολιτικός. Χρημάτισε Γενικός Κυβερνήτης του Καναδά, 15ος στη σειρά έπειτα από την ανακήρυξη του Καναδά σε ομόσπονδη κτήση του βρετανικού στέμματος.
Μινεσότα Τίμπεργουλβς

Οι Μινεσότα Τίμπεργουλβς (αγγλικά: "Minnesota Timberwolves") είναι επαγγελματική ομάδα μπάσκετ με έδρα τη Μινεάπολη των Ηνωμένων Πολιτειών. Ανήκουν στο Βορειοδυτικό τμήμα του National Basketball Association (NBA). Οι εντός έδρας αγώνες του συλλόγου διεξάγονται στο Target Center, γήπεδο χωρητικότητας 19.356 ατόμων.

Οι Τίμπεργουλβς ιδρύθηκαν το 1989 μετά απο επέκταση του ΝΒΑ. Στα πρώτα χρόνια της ιστορίας τους δεν κατάφεραν να προκριθούν στα πλέι-οφς αλλά μετά την απόκτηση του Κέβιν Γκαρνέτ στο Ντραφτ του 1995, η ομάδα κατάφερε να μπει πλέι-οφ οκτώ συνεχόμενες φορές 1997-2004. Παρά τον αποκλεισμό στον πρώτο γύρο στις επτά πρώτες προσπάθειές τους, οι Τίμπεργουλβς κέρδισαν τον πρώτο τίτλο κατηγορίας τους το 2004 και προχώρησαν στα τελικά της δυτικής περιφέρειας. Ο Γκαρνέτ κέρδισε το βραβείο του Πολυτιμότερου Παίκτη (MVP) NBA για εκείνη την σεζόν. Η ομάδα είναι σε φάση αναδιοργάνωσης μετά τα πλέι-οφ του 2005, και την πώληση του Γκαρνέτ στους Μπόστον Σέλτικς το 2007.
Ιωνάς Νικολάου

Ο Ιωνάς Νικολάου είναι Ελληνοκύπριος πολιτικός. Διετέλεσε Υπουργός Δικαιοσύνης και Δημοσίας Τάξεως, και βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ την περίοδο 2001-2013.
Τζέισον Καπόνο

O Τζέισον Καπόνο (γεννήθηκε 4 Φεβρουαρίου 1981) είναι Αμερικανός επαγγελματίας πρώην καλαθοσφαιριστής. Αγωνίστηκε με τον Παναθηναϊκό στο Ελληνικό πρωτάθλημα και την Ευρωλίγκα. Έχει ύψος 2,03 μέτρα και βάρος 98 κιλά και αγωνιζόταν ως σμολ φόργουορντ. Ήταν ο πρώτος παίκτης στην ιστορία του ΝΒΑ που υπήρξε στην πρώτη θέση σε ευστοχία τρίποντων σε δύο συνεχόμενες περιόδους, ενώ έχει κερδίσει επίσης το διαγωνισμό τρίποντων δύο φορές (2007, 2008). Το 2006 αναδείχθηκε πρωταθλητής ΝΒΑ με τους Μαϊάμι Χιτ.
Live in Europe 1993

Live in Europe 1993 είναι ο τίτλος του τετραπλού, ζωντανά ηχογραφημένου άλμπουμ του χαρντ ροκ συγκροτήματος Deep Purple. Το άλμπουμ περιλαμβάνει τις ηχογραφήσεις δύο διαφορετικών ζωντανών εμφανίσεων του συγκροτήματος, με δύο CD για την κάθε μία. Οι ηχογραφήσεις έγιναν στα πλαίσια της περιοδείας για την προώθηση του δίσκου ""The Battle Rages On", τελευταίου στούντιο δίσκου του Ρίτσι Μπλάκμορ με τους Deep Purple. Οι συναυλίες οι οποίες αποτυπώνονται εδώ έγιναν στις 16 Οκτωβρίου του 1993 στη Στουτγκάρδη της Γερμανίας και στις 9 Νοεμβρίου του ίδιου έτους, στο Μπέρμιγχαμ της Μεγάλης Βρετανίας. Μέρη αυτής της συναυλίας υπάρχουν στο ζωντανό άλμπουμ που κυκλοφόρησε σε CD και DVD με τίτλο "Come Hell or High Water".

Οι συγκεκριμένες εμφανίσεις είναι από τις τελευταίες που έδωσε το συγκρότημα με τον Μπλάκμορ στην κιθάρα, μιας και οι σχέσεις του με τον τραγουδιστή Ίαν Γκίλαν βρισκόταν στο χειρότερο επίπεδο. Οι μεταφορείς των μηχανημάτων αναγκαζόταν να τοποθετούν ταινία από το καμαρίνι του Μπλάκμορ και του Γκίλαν η οποία θα σηματοδοτούσε την πορεία που θα ακολουθούσε ο καθένας για τη σκηνή, με σκοπό να μην συναντηθούν. Ο Μπλάκμορ κατηγορούσε τον Γκίλαν για αντιεπαγγελματική συμπεριφορά, ενώ ο Γκίλαν αντιδρούσε σε αυτές τις κατηγορίες. Στις 9 Νοεμβρίου, συναυλία η οποία είχε προγραμματισθεί να βιντεοσκοπηθεί, ο Μπλάκμορ ζήτησε να μην υπάρχουν κάμερες πάνω στη σκηνή. Όταν κατά τη διάρκεια του "Highway Star"" είδε μία κάμερα πίσω από τον μπασίστα Ρότζερ Γκλόβερ, επιτέθηκε στο χειριστή της, καταβρέχοντας τον. Η υπόλοιπη συναυλία κύλησε σε πιο ήρεμα πλαίσια αλλά κατά τη διάρκεια ολόκληρης της περιοδείας, ο Ίαν Γκίλαν και ο Ρίτσι Μπλάκμορ αρνούνταν να συνομιλήσουν, δημιουργώντας πρόβλημα πολλές φόρες, και στις συναυλίες αλλά και στα υπόλοιπα μέλη του συγκροτήματος.

Σύμφωνα με δηλώσεις του Ίαν Γκίλαν στο "CBC News" τον Φεβρουάριο του 2007, προτρέπει τους οπαδούς των Deep Purple να μην αγοράσουν τον εν λόγω δίσκο, περιγράφοντας την ηχογράφηση ως "απαίσια" και χαρακτηρίζοντας την κίνηση της εταιρείας "Sony BMG" να κυκλοφορήσει το δίσκο, ως "καιροσκοπική".

Το τετραπλό αυτό άλμπουμ κυκλοφόρησε στις 21 Φεβρουαρίου του 2006 από την εταιρεία "Sony BMG".
Αχοένιο

Το Αχοένιο είναι μια θειούχος χημική ένωση που βρίσκεται στο σκόρδο. Απομονώθηκε για πρώτη φορά και μελετήθηκε εργαστηριακά το 1984. Το όνομα (και η προφορά με "χ") προέρχεται από την ισπανική λέξη για το σκόρδο, "ajo" ("άχο"). Στο σκόρδο υπάρχει σαν μίγμα δύο ισομερών, του "E"- και "Z"- αχοενίου.

Από χημικής σκοπιάς είναι ένα ακόρεστο δισουλφίδιο, το οποίο σχηματίζεται από δύο μόρια αλλισίνης, της ένωσης που προσδίδει στο σκόρδο την χαρακτηριστική έντονη οσμή και γεύση του. Η αλλισίνη σχηματίζεται όταν υπάρχει ρήξη των ιστών του σκόρδου. Όταν η αλλισίνη διαλυθεί σε διάφορους διαλύτες, όπως για παράδειγμα στο ελαιόλαδο, τότε μέρος αυτής συνδυάζεται και παράγει το αχοένιο. Το αχοένιο βρίσκεται επίσης σε εκχυλίσματα σκόρδου. Είναι πλέον σταθερό και άφθονο σε παρασκευάσματα ψιλοκομμένου σκόρδου σε εδώδιμα έλαια.

Έχει πολλές ιδιότητες που παρουσιάζουν ιατρικό ενδιαφέρον. Λειτουργεί σαν αντιοξειδωτικό, εμποδίζοντας την απελευθέρωση του υπεροξειδίου. Έχει επίσης αντιθρομβωτικές ιδιότητες, καθώς και ευρύ φάσμα αντιμικροβιακών (αντιβακτηριδιακών και αντιμυκητιακών) ιδιοτήτων.
California Jamming

California Jamming είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple ο οποίος κυκλοφόρησε το 1996 από την "ΕΜΙ" και επανεκδόθηκε στις 22 Απριλίου του 2003 από την "Purple Records". Ο δίσκος αποτελεί το σάουντρακ του βίντεο "Live in California 74" και ηχογραφήθηκε στις 6 Απριλίου του 1974 στο "Ontario Speedway" της Καλιφόρνια, κατά τη διάρκεια του φεστιβάλ "California Jam", στο οποίο οι Deep Purple εμφανίστηκαν ως πρώτο όνομα μπροστά σε 250.000 θεατές. Η συναυλία μεταδόθηκε από το τηλεοπτικό δίκτυο "ABC" και κυκλοφόρησε σε βιντεοκασέτα, το 1981.

Κατά τη διάρκεια του φεστιβάλ, οι Deep Purple αρνήθηκαν να εμφανιστούν πριν το ηλιοβασίλεμα, γεγονός το οποίο δημιούργησε προβλήματα με τους διοργανωτές, οι οποίοι ζητούσαν επίμονα να βγει το συγκρότημα στη σκηνή. Μετά από πολλές συζητήσεις, ο εκφωνητής ανακοίνωσε την εμφάνιση του συγκροτήματος και οι Deep Purple ανέβηκαν στη σκηνή. Προς το τέλος της εμφάνισης τους, ο κιθαρίστας Ρίτσι Μπλάκμορ κατέστρεψε μία τηλεοπτική κάμερα η οποία έμπαινε ανάμεσα σε αυτόν και το κοινό, ενώ μετά έλουσε κάποιους από τους ενισχυτές με βενζίνη και τους έβαλε φωτιά, προκαλώντας έκρηξη. Τελικά, οι Deep Purple έφυγαν με ελικόπτερο από τον χώρο της συναυλίας, αποφεύγοντας την σύλληψη του Μπλάκμορ από τις αρχές.

Η επανέκδοση του δίσκου περιελάμβανε το κομμάτι "Lay Down, Stay Down", το οποίο ήταν το μόνο από την εμφάνιση του συγκροτήματος το οποίο δεν συμπεριλήφθηκε στην αρχική έκδοση του δίσκου.
Διδυμίδες

Οι Διδυμίδες ("Geminids", "GEM") είναι μια βροχή μετεώρων των οποίων η πηγή θεωρείται ο αστεροειδής 3200 Φαέθων, ο οποίος έχει έντονα ελλειπτική τροχιά που τον φέρνει από τη Κύρια Ζώνη Αστεροειδών εσωτερικά της τροχιάς του Ερμή. Έτσι, μαζί με τους Τεταρτίδες, είναι οι μόνες σημαντικές βροχές διαττόντων οι οποίες δεν οφείλονται σε κάποιο κομήτη. Τα μετέωρα κινούνται σχετικά αργά, με περίπου 35 χλμ/s, ενώ το μέγιστο της βροχής παρατηρείται τις 13/14 Δεκεμβρίου όταν σε σκοτεινούς ουρανούς μπορούν να παρατηρηθούν μέχρι και 100 με 120 διάττοντες την ώρα, μπορεί και περισσότεροι, ενώ σε πιο φωτεινούς ουρανούς παρατηρούνται 50 με 60 την ώρα. Οι πρώτοι διάττοντες παρατηρούνται τις 6 Δεκεμβρίου και οι τελευταίοι τις 18 Δεκεμβρίου. Το ακτινοβόλο σημείο τους βρίσκεται, όπως υπονοεί και το όνομά τους, στον αστερισμό των Διδύμων.
Τεταρτίδες

thumb|280px|Ένας μετεωρίτης της βροχής όπως φαίνεται στο λυκόφως
Οι Τεταρτίδες ("Quadrantids", "QUA") είναι μια βροχή μετεώρων που σημειώνεται τις αρχές του Ιανουαρίου. Κατά το μέγιστο της βροχής, ο ρυθμός πτώσης των μετεώρων είναι ίσος με αυτό των Περσείδων και των Διδυμίδων, όμως, αντίθετα με τις άλλες δύο βροχές, η φάση αποκορύφωσης διαρκεί λίγο, περίπου δύο ώρες. Το σώμα το οποίο θεωρείται η πηγή των τεταρτίδων έχει ανιχνευτεί διστακτικά ως ο αστεροειδής (196256) 2003 EH1, ο οποίος μπορεί να σχετίζεται με τον κομήτη C/1490 Y1 που παρατήρησαν οι Κινέζοι, Ιάπωνες και Κορεάτες αστρονόμοι πριν 500 χρόνια.

Το ακτινοβόλο σημείο βρίσκεται εντός των ορίων του αστερισμού του Βοώτη, κοντά στο λεγόμενο σχηματισμό άροτρο ή κατσαρόλα της Μεγάλης Άρκτου. Βρίσκεται ανάμεσα στο χερούλι της «κατσαρόλας» και τα τέσσερα αστέρια που σχηματίζουν τη κεφαλή του αστερισμού Δράκων. Η βροχή παρατηρείται καλύτερα στο βόρειο ημισφαίριο και είναι ορατή μέχρι τον 51ο νότιο παράλληλο. Το όνομά της η βροχή το πήρε από τον απαρχαιωμένο αστερισμό Quadrans Muralis ή Επιτοίχιος Τετράς, ο οποίος σήμερα ανήκει στον Βοώτη.
Σπύρος Φουρλάνος

Ο Σπύρος Φουρλάνος (Αθήνα, 19 Νοεμβρίου 1993) είναι Έλληνας ποδοσφαιριστής, που αγωνίζεται στη θέση του μέσου.
Ρέμε

Το Ρέμε (δανικά: "Rømø") είναι νησί της Δανίας. Έχει έκταση 129 χλμ² και πληθυσμό 647 κατοίκους (2012). Πρωτεύουσα και μεγαλύτερη πόλη του Ρέμε είναι το Χάφνεμπιου με 302 κατοίκους (2011). Το Ρέμε ανήκει γεωγραφικά στο σύμπλεγμα των Νησιών της βόρειας Φρισίας και ανήκει διοικητικά στην περιοχή της Νότιας Δανίας.
Τζάιλς Γκίλμπερτ Σκοτ

Ο Τζάιλς Γκίλμπερτ Σκοτ ("Giles Gilbert Scott", 9 Νοεμβρίου 1880 - 8 Φεβρουαρίου 1960) ήταν Άγγλος αρχιτέκτονας. Προερχόμενος από οικογένεια αρχιτεκτόνων άρχισε από πολύ μικρός να έρχεται σε επαφή με το αντικείμενο. Η μητέρα του Έλεν Κινγκ Σάμσον (Ellen King Samson) τον πήγαινε εκδρομές με ποδήλατο μαζί με τα αδέλφια του στο Σάσεξ και του έμαθε να σχεδιάζει και να παρατηρεί, παροτρύνοντας τον έτσι να ασχοληθεί με την αρχιτεκτονική. Παρακολούθησε το Δημόσιο σχολείο του Μπόντμοντ, καθ' υπόδειξη του πατέρα του, το οποίο στεγαζόταν σε κτήρια υψηλής αρχιτεκτονικής αξίας. Το 1899 έγινε δεκτός στο Αρχιτεκτονικό γραφείο Τέμπλ Μουρ (Temple Moore), παλιού συμφοιτητή του πατέρα του, κάτι που επηρέασε έντονα το αρχιτεκτονικό του στυλ.

Χαρακτηριστικό του είναι το πως κατάφερε να συνδυάσει το παραδοσιακό γοτθικό με στοιχεία του μοντερνισμού.
Gemini Suite Live

Gemini Suite Live είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple με την ορχήστρα "Light Music Society". Η ηχογράφηση έγινε στο Royal Albert Hall του Λονδίνου στις 17 Σεπτεμβρίου του 1970 και κυκλοφόρησε στις 5 Μαΐου του 1998, από την εταιρεία "Cleopatra", ενώ στις 23 Ιουνίου του 2003 επανεκδόθηκε από την δισκογραφική εταιρεία του συγκροτήματος, "Purple Records".

Σε αυτό το δίσκο εμφανίζεται η δεύτερη γραμμή μελών του συγκροτήματος μόλις τρεις μήνες μετά την κυκλοφορία του πολύ επιτυχημένου δίσκου τους, ""Deep Purple in Rock". Διευθυντής της ορχήστρας ήταν ο Μάλκολμ Άρνολντ, ο οποίος είχε διευθύνει και το "Concerto for Group and Orchestra"" ένα χρόνο νωρίτερα, δίσκου του οποίου η συγκεκριμένη ηχογράφηση θεωρείται συνέχεια.
Λουίς Ρέστο

Ο Λουίς Ρέστο (Luis Edgardo Resto) είναι μουσικός, παραγωγός και πιανίστας με βάση το Ντιτρόιτ που έχει συνεργαστεί στενά με τον ράπερ Eminem από το τρίτο του άλμπουμ "The Eminem Show" και έπειτα. Η καταγωγή του είναι από το Πουέρτο Ρίκο, καθώς και οι δυο του γονείς είναι από εκεί, αλλά μεγάλωσε στο Ντιτρόιτ (Garden City) του Μίσιγκαν. Έχει παίξει τα πλήκτρα για αρκετά κομμάτια παραγώμενα από τον Eminem και πιστώνεται για επιπλέον παραγωγή στα περισσότερα παραγώμενα από τον Eminem τραγούδια στο "Encore". Ο Resto κυκλοφόρησε το δικό του σόλο LP με τίτλο "Combo De Momento", και το κυκλοφόρησε υπό την δική του under his own imprint Resto World Music στις 18 Μαΐου 2010.

Ο αδερφός του, Mario Resto, είναι επίσης μουσικός και έχει δουλέψει μαζί του σε αρκετά projects, μαζί με τους μουσικούς Paul Nowinski και Keith LeBlanc, που δούλεψαν στο LP "Combo De Momento".
Σάμσε

Το Σάμσε (δανικά: "Samsø") είναι νησί της Δανίας στον πορθμό Κάτεγατ, 15 χιλιόμετρα από την χερσόνησο της Γιουτλάνδης. Έχει έκταση 114 χλμ² και πληθυσμό 3.724 κατοίκους (2017). Πρωτεύουσα και μεγαλύτερη πόλη του Σάμσε είναι το Τράνεμπεργ με 836 κατοίκους (2014). Το Σάμσε ανήκει διοικητικά στον ομώνυμο δήμο στην περιφέρεια της Κεντρικής Γιουτλάνδης (Midtjylland). 

Λόγω της κεντρικής του θέσης, το νησί χρησιμοποιήθηκε κατά την εποχή των Βίκινγκ ως τόπος συνάντησης. Η ετυμολογία του ονόματος του νησιού είναι άγνωστη.

Το 1997 το Σάμσε κέρδισε κυβερνητικό διαγωνισμό για να γίνει πρότυπο κοινότητας ανανεωσίμων πηγών ενέργειας. Τώρα το 100% της ηλεκτρικής του ενέργειας προέρχεται από την αιολική ενέργεια και τη βιομάζα. Το νησί σκοπεύει να απεξαρτηθεί πλήρως από τα ορυκτά καύσιμα έως το 2020, δεκαετίες πριν την υπόλοιπη χώρα, χρησιμοποιώντας μόνο ένα μείγμα αιολικής, ηλιακής και γεωθερμικής ενέργειας.
Λέσε

Το Λέσε (δανικά: "Læsø") είναι νησί της Δανίας. Έχει έκταση 101 χλμ² και πληθυσμό 1.969 κατοίκους (2010). Πρωτεύουσα και μεγαλύτερη πόλη είναι το Μπύρουμ με 451 κατοίκους (2012). Το Λέσε ανήκει διοικητικά στην περιοχή της Βόρειας Γιουτλάνδης.
Άμεγια

Το Άμεγια (δανικά: "Amager", , τοπικά απλώς Άμα) είναι νησί της Δανίας. Έχει έκταση 96,29 χλμ² και πληθυσμό 171.210 κατοίκους (2010). Το Άμεγια ανήκει διοικητικά στην "Περιοχή Πρωτευούσης" της Δανίας και μάλιστα ένα τμήμα της Κοπεγχάγης βρίσκεται πάνω σε αυτό.
Δασσαρήτες

Οι Δασσαρήτες ή Δεσσαρήτες ή Δεξάροι ή Δέξαρες ήσαν αρχαίο ελληνικό φύλο της Ηπείρου, το οποίο κατοικούσε στην περιοχή μεταξύ του Όρους Άμυρου (Όρος Τομόρ) και της Λίμνης Λυχνιτίδας (Λίμνη Οχρίδα) στα σύνορα με την Ιλλυρία. Επρόκειτο για το βορειότερα ευρισκόμενο υποφύλο των Χαόνων. Ο Στράβων, χρησιμοποιώντας ως πηγή του τον Θεόπομπο, κάνει λόγο για συνολικό αριθμό δεκατεσσάρων φύλων των Ηπειρωτών, τα οποία ήσαν ομιλητές μιας έντονης δυτικής ελληνικής διαλέκτου (των οποίων οι Δεξάροι ήσαν μέρος). Ο γεωγράφος του 6ου αιώνα π.Χ., Εκαταίος ο Μιλήσιος, περιγράφει τους Δεξάρους, το βορειότερο φύλο των Χαόνων, ως έναν ελληνόφωνο λαό ο οποίος κατοικούσε γειτονικά της ιλλυρικής φυλής των Εγχελίων. Πόλεις τους ήταν το Πήλιον, η Αντιπάτρεια, το Χρυσονδύων, η Γερτούς (ή Γερούς) και το Κρεώνιον.

Ιλλυρικό φύλο ιδίου ή σχετικού ονόματος βρισκόταν εγκατεστημένο βορειότερα και συγκεκριμένα στην περιοχή μεταξύ των εδαφών των Δάρδανων και των Αρδιαίων, το οποίο και συχνά συγχέεται με εκείνο των Δεσσαρητών του Χαονικού φύλου. Το γεγονός αυτό επιβεβαιώνεται από το γεγονός πως ο Ιλλυριός, σύμφωνα με τον Αππιανό, είχε κόρη, την "Δεσσαρώ", από την οποία και προήλθε η ιλλυρική φυλή των Δεσσαρητών.
Λαδισλάο Μαζουρκιέβιτς

O Λαδισλάο Μαζουρκιέβιτς (" Ladislao Mazurkiewicz Iglesias", 14 Φεβρουαρίου 1945 – 2 Ιανουαρίου 2013) ήταν Ουρουγουανός ποδοσφαιριστής. Έπαιζε στη θέση του τερματοφύλακα στις δεκαετίες του 1960 και του 1970, κυρίως στην Πενιαρόλ και στην Ατλέτικο Μινέιρο. Ένας από τους καλύτερους όλων των εποχών ψηφίστηκε 12ος του 20ού αιώνα στις εκλογές της IFFHS.
Δημήτρης Διαμαντάκος

Ο Δημήτρης Διαμαντάκος (Πειραιάς, 5 Μαρτίου 1993) είναι Έλληνας διεθνής ποδοσφαιριστής, ο οποίος αγωνίζεται ως επιθετικός στην κροατική Χάιντουκ Σπλιτ.
Κλωντ Νομπς

Ο Κλωντ Νομπς (Claude Nobs, 8 Φεβρουαρίου 1936 - 10 Ιανουαρίου 2013) είναι ο ιδρυτής του φεστιβάλ τζαζ του Μοντρέ.
Νίκος Κατσουρίδης

Ο Νίκος Κατσουρίδης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1991-2016.
Ηρόδοτος ή Αετίων

Ο Ηρόδοτος ή Αετίων είναι μια σύνοψη του λόγου που είχε εκφωνηθεί από τον Λουκιανό στην Ολυμπία και στη συνέχεια εκφωνήθηκε ως προλαλιά στη Αρχαία Μακεδονία, μπροστά σε ακροατήριο αποτελούμενο από Μακεδόνες.
Σταύρος Ευαγόρου

Ο Σταύρος Ευαγόρου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 2001-2016.
Κομητεία της Βαρκελώνης

Η Κομητεία της Βαρκελώνης (Λατινικά : "Comitatus Barcinonensis", Καταλανικά : "Comtat de Barcelona") αρχικά ήταν μια συνοριακή περιοχή νότια από τα Πυρηναία που κυβερνήθηκε από την Δυναστεία των Καρολιδών. Στα τέλη του 10ου αιώνα οι Κόμητες της Βαρκελώνης έγιναν ανεξάρτητοι από τους Φράγκους και η κομητεία κληρονομική, αυτό οδήγησε σε συνεχείς συγκρούσεις με το Χαλιφάτο της Κόρδοβας και τα υπόλοιπα Ισλαμικά κρατίδια των Μαυριτανών. Οι ανεξάρτητοι κόμητες μέλη του Οίκου της Βαρκελώνης προχωρώντας σε συμμαχίες και επιγαμίες επεκτάθηκαν σημαντικά σε όλες τις κομητείες στην Καταλονία και απέκτησαν την Οξιτανία. Ο κόμης της Βαρκελώνης Αλφόνσος κληρονόμησε από την μητέρα του το Βασίλειο της Αραγωνίας (1164) και ανακηρύχτηκε βασιλιάς ως Αλφόνσος Β΄ της Αραγωνίας, τα δυο κράτη ενώθηκαν στο Στέμμα της Αραγωνίας. Η πόλη της Βαρκελώνης κυβερνήθηκε ωστόσο ανεξάρτητα και παρέμεινε κυρίαρχη σε ολόκληρο το Στέμμα της Αραγωνίας μέχρι τον 15ο αιώνα που ενώθηκε με το Στέμμα της Καστίλης.
Σκεύη Κουκουμά Κούτρα

Η Σκεύη Κουκουμά Κούτρα είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένη με το ΑΚΕΛ.
Σωκράτης Διούδης

O Σωκράτης Διούδης (Θεσσαλονίκη, 3 Φεβρουαρίου 1993) είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας στον Παναθηναϊκό.
Έρε

Το Έρε (δανικά: "Ærø", δεν πρέπει να συγχέεται με το ομόηχο δανικό νησί "Årø" της Μικρής Ζώνης) είναι νησί της Δανίας με έκταση 88 χλμ² και πληθυσμό 6.669 κατοίκων (2010). Πρωτεύουσα και μεγαλύτερη πόλη είναι το Mάρσταλ με 2.395 κατοίκους (2012). Το Έρε ανήκει διοικητικά στην Περιφέρεια Νότιας Δανίας.
Γιαννάκης Γαβριήλ

Ο Γιαννάκης Γαβριήλ είναι Ελληνοκύπριος πολιτικός. Είναι βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ.
Χριστάκης Τζιοβάνης

Ο Χριστάκης Τζιοβάνης είναι Ελληνοκύπριος πολιτικός και επιχειρηματίας. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 2011-2020.
Πολ-Αλμπέρ Φεβριέ

Ο Πολ-Αλμπέρ Φεβριέ (Κάννες, 26 Ιανουαρίου 1931 - Αιξ-αν-Προβάνς, 10 Απριλίου 1991) ήταν Γάλλος ιστορικός και αρχαιολόγος, εξειδικευμένος στην ύστερη Αρχαιότητα.
Μπάρμπαρα Στάνγουικ

Η Μπάρμπαρα Στάνγουικ (αγγλ.: "Barbara Stanwyck", 16 Ιουλίου 1907 - 20 Ιανουαρίου 1990) ήταν Αμερικανίδα ηθοποιός του κινηματογράφου, του θεάτρου και της τηλεόρασης. Η Στάνγουικ είναι γνωστή για τη δυναμική κινηματογραφική της παρουσία, για το υποκριτικό της εύρος καθώς και για τις συνεργασίες της με μεγάλους σκηνοθέτες όπως ο Σέσιλ Μπι Ντε Μιλ, ο Φριτς Λανγκ, ο Φρανκ Κάπρα κι ο Μπίλι Γουάιλντερ. Η ηθοποιός έκανε το ντεμπούτο της στον κινηματογράφο στα τέλη της δεκαετίας του '20, μετά από ένα μικρό διάστημα, στο οποίο εργάστηκε ως μοντέλο. Η πορεία της στον κινηματογράφο διήρκεσε 38 χρόνια κατά τη διάρκεια των οποίων γύρισε 85 ταινίες κι έπειτα στράφηκε στην τηλεόραση. Η Στάνγουικ βραβεύτηκε με 3 Βραβεία Έμμυ και με 1 Χρυσή Σφαίρα. Προτάθηκε για τέσσερα βραβεία Όσκαρ χωρίς όμως να κερδίσει ποτέ, γι' αυτό το λόγο η Αμερικανική Ακαδημία Κινηματογραφικών Τεχνών και Επιστημών της παραχώρησε Τιμητικό Όσκαρ το 1981. Ήταν επίσης μια από τις 7 γυναίκες ηθοποιούς που τιμήθηκαν με βραβείο συνεισφοράς στην 7η τέχνη από το Αμερικανικό Ινστιτούτο Κινηματογράφου. Το Αμερικανικό Ινστιτούτο Κινηματογράφου την έχει κατατάξει επίσης στην 11η θέση στη λίστα με τις 25 μεγαλύτερες σταρ όλων των εποχών.
Γιάννος Λαμάρης

Ο Γιάννος Λαμάρης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 2001-2016.
Αδάμος Αδάμου

Ο Αδάμος Αδάμου (Λεμεσός, 30 Οκτωβρίου 1950) είναι Ελληνοκύπριος πολιτικός. Διετέλεσε πρόεδρος της Βουλής των Αντιπροσώπων από το 2020 έως το 2021. Επιπλέον, έχει διατελέσει ευρωβουλευτής στο Ευρωπαϊκό Κοινοβούλιο την περίοδο 2004-2009.
Χρίστος Μέσης

Ο Χρίστος Μέσης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 2011-2016 και Δήμαρχος Μέσα Γειτονιάς την περίοδο 2006-2011.
Ειρήνη Χαραλαμπίδου

Η Ειρήνη Χαραλαμπίδου είναι Ελληνοκύπρια πολιτικός. Από το 2011 είναι βουλευτής στην Εκλογική Περιφέρεια Λευκωσίας εκλεγμένη με το ΑΚΕΛ.
Ισλανδικό Φαλλολογικό Μουσείο

Το Ισλανδικό Φαλλολογικό Μουσείο (ισλ. Hið Íslenzka Reðasafn) βρίσκεται στο Ρέυκιαβικ, την πρωτεύουσα της Ισλανδίας, και στεγάζει τη μεγαλύτερη συλλογή πεών στον κόσμο. Η συλλογή περιλαμβάνει 280 δείγματα από 93 είδη ζώων, συμπεριλαμβανομένων 55 πεών από φάλαινες, 36 από φώκιες και 118 από χερσαία θηλαστικά. Το μουσείο απέκτησε το πρώτο του ανθρώπινο πέος τον Ιούλιο του 2011, ένα από τέσσερα που έχουν υποσχεθεί επίδοξοι δότες. Το μουσείο συνεχίζει να ψάχνει για ένα "νεότερο, μεγαλύτερο και καλύτερο" δείγμα. 

Το μουσείο ιδρύθηκε το 1997 από τον συνταξιούχο δάσκαλο Sigurður Hjartarson, και διευθύνεται από τον γιό του, Hjörtur Gísli Sigurðsson. Το ενδιαφέρον το Sigurður για τα πέη ξεκίνησε κατά την παιδική του ηλικία, όταν πήρε στα χέρια του ένα μαστίγιο για αγελάδες, φτιαγμένο από το πέος ενός ταύρου. Η συλλογή του ποικίλλει από ένα κομμάτι πέους γαλάζιας φάλαινας μήκους 170 εκ. ως το πεϊκό οστό ενός χάμστερ, μήκους 2 χιλ., για το οποίο απαιτείται μεγεθυντικός φακός. Το μουσείο ισχυρίζεται ότι η συλλογή του επίσης περιλαμβάνει δείγματα από ξωτικά και τρολ, αλλά, καθώς στην ισλανδική παράδοση τα πλάσματα αυτά είναι αόρατα, οι επισκέπτες δεν μπορούν να τα δουν. Στα εκθέματα επίσης περιλαμβάνονται σχετικά χειροτεχνήματα, όπως αμπαζούρ φτιαγμένα από τα όσχεα ταύρων.

Το μουσείο έχει καθιερωθεί ως δημοφιλής τουριστικός προορισμός, με χιλιάδες επισκέπτες κάθε χρόνο, κυρίως γυναίκες. Έχει αποτελέσει δε και αντικείμενο ενός καναδικού ντοκυμανταίρ με τίτλο "The Final Member", σχετικά με την προσπάθεια του μουσείου να εξασφαλίσει ένα ανθρώπινο πέος.
Αντρέα Τρινκιέρι

Ο Αντρέα Τρινκιέρι (Μιλάνο, 6 Αυγούστου 1968), είναι Ιταλός προπονητής καλαθοσφαίρισης. Από τον Ιούλιο του 2020 είναι ο προπονητής της Μπάγερν Μονάχου στην Ευρωλίγκα και το Πρωτάθλημα Γερμανίας.
Άριστος Δαμιανού

Ο Άριστος Δαμιανού είναι Ελληνοκύπριος πολιτικός. Από το 2011 είναι βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ.
Live in Paris 1975

Live in Paris 1975 είναι ο τίτλος του διπλού, ζωντανά ηχογραφημένου άλμπουμ του χαρντ ροκ συγκροτήματος Deep Purple, ο οποίος ηχογραφήθηκε στις 7 Απριλίου του 1975 στο "Παλαί ντε Σπορ" του Παρισιού. Το άλμπουμ αυτό κυκλοφόρησε στις 5 Απριλίου 2001 και αποτελεί ηχητικό ντοκουμέντο της τελευταίας ζωντανής εμφάνισης του κιθαρίστα Ρίτσι Μπλάκμορ με το υπόλοιπο συγκρότημα, μέχρι την επανένωση τους το 1984. Μετά την αποχώρηση του, ο Μπλάκμορ δημιούργησε τους Rainbow και αντικαταστάθηκε στους Deep Purple από τον αμερικάνο κιθαρίστα, Τόμι Μπόλιν.

Τα τραγούδια προέρχονται από τα στούντιο άλμπουμ ""Machine Head", "Burn" και "Stormbringer". Άλλες κυκλοφορίες που περιλαμβάνουν κομμάτια του "Live in Paris 1975" είναι το "Made in Europe" και το "Mk III: The Final Concerts"".

Στις 29 Ιανουαρίου 2013, η εταιρεία "Eagle Rock" κυκλοφόρησε την επανέκδοση του άλμπουμ, με επιπλέον υλικό μία συνέντευξη του τραγουδιστή Ντέιβιντ Κόβερντεϊλ, του μπασίστα Γκλεν Χιούζ και του ντράμερ Ίαν Πέις, ηχογραφημένη το 1975.
Φραντσέσκο Μπουσσόνε ντα Καρμανιόλα

Ο Φραντσέσκο Μπουσσόνε ντα Καρμανιόλα ("Francesco Bussone", 1385 - 5 Μαΐου 1432) ήταν Ιταλός κοντοτιέρος. Είχε υπηρετήσει σε όλη σχεδόν τη σταδιοδρομία του τον δούκα του Μιλάνου Φιλίππο Μαρία Βισκόντι. Είχε σχεδιάσει τις εξαιρετικά επιτυχημένες εκστρατείες του δούκα με τις οποίες ξανακέρδισε το δουκάτο του πατέρα του. Η εμπιστοσύνη του δούκα στο πρόσωπο του δεν ήταν απόλυτη, ως κοντοτιέρος που πουλούσε το σπαθί του φανερά στον πλειοδότη.
Η Κυρία Εξαφανίζεται

Η Κυρία Εξαφανίζεται (Αγγλικά: The Lady Vanishes) γνωστή και ως Η Εξαφάνιση της Κυρίας, ή απλά ως Η Εξαφάνισις (τίτλος της πρώτης προβολής της ταινίας) είναι κινηματογραφική ταινία του Άλφρεντ Χίτσκοκ που γυρίστηκε το 1938.
Ερμενγκόλ Β΄ του Ουρζέλ

Ο Ερμενγκόλ Β΄ του Ουρζέλ ή Ερμενγκόλ ο Προσκυνητής (Καταλανική γλώσσα : "Ermengol I d'Urgell", 1009 - 1038), Κόμης της Ουρζέλ (1010 - 1038) ήταν γιος του Ερμενγόλ Α΄ του Ουρχέλ και της Γαριβέργης την οποία οι "Europaische Stammtafeln" ταυτίζουν με μια ευγενή από την οικογένεια των Κόμητων της Προβηγκίας υπό την ονομασία Τιβεργία. Όντας ακόμη ανήλικος κατά τον θάνατο του πατέρα του, ξεκίνησε την βασιλεία του υπό την προστασία του θείου του Ραμόν Μπορέλ Κόμη της Βαρκελώνης μέχρι το 1018. Ο Ερμενγκόλ Β΄ πραγματοποίησε προσκύνημα στους Αγίους Τόπους και πέθανε το 1038 στην Ιερουσαλήμ.
Με την βοήθεια του θείου του, ο Ερμενγόλ επιτέθηκε επιτυχώς εναντίον των εδαφών υπό μουσουλμανική κατοχή που βρίσκονταν στα νότια της κομητείας κατακτώντας το Μοντμαγάστρε, Αλός ντε Μπαλαγκέρ, Μαλαγάστρε, Ρουμπιό, και Αρτέζα. Κατά το 1015, ο Άγιος Ερμενγόλ επίσκοπος του Ουρζέλ αποφάσισε να εποικίσει την περιοχή της Γκισόνα. Το 1034 ο Αρνάου Μιρ ντε Τοστ επανέκτησε το κάστρο του Άζε. Οι εμίρηδες του βασιλείου τάιφα της Σαραγόσα και της Λιέιδα παραχώρησαν επίσης εδάφη στην κομητεία και την επισκοπή του Ουρζέλ.
My Son Marshall, My Son Eminem

Το My Son Marshall, My Son Eminem είναι μια αυτοβιογραφία από τη μητέρα του Αμερικανού ράπερ Eminem, Debbie Nelson. Η Βρετανίδα συγγραφέας Annette Witheridge την βοήθησε στη δημιουργία αυτού του βιβλίου. Είχε αναφερθεί το Σεπτέμβριο του 2008 ότι το βιβλίο πούλησε πάνω από 100.000 αντίτυπα στο Ηνωμένο Βασίλειο.
Ποιος σκότωσε το Χάρι;

Ποιος σκότωσε το Χάρι; (αγγλικά: The Trouble with Harry) είναι κινηματογραφική ταινία του Άλφρεντ Χίτσκοκ που γυρίστηκε το 1955.
Υπόθεση Παραντάιν

Η Υπόθεση Παραντάιν (Αγγλικά: The Paradine Case) είναι κινηματογραφική ταινία του Άλφρεντ Χίτσκοκ γυρισμένη το 1947.
Νούμερο δεκαεπτά

Νούμερο δεκαεπτά(Αγγλικά: Number Seventeen) είναι κινηματογραφική ταινία του Άλφρεντ Χίτσκοκ γυρισμένη το 1932.
Περιπέτεια στη Μαδαγασκάρη

Περιπέτεια στη Μαδαγασκάρη (Αγγλικά: Aventure Malgache) είναι κινηματογραφική ταινία του Άλφρεντ Χίτσκοκ που γυρίστηκε το 1944
Περιπέτειες Νεόπλουτων

Περιπέτειες Νεόπλουτων ( Αγγλικά: Rich and Strange) είναι κινηματογραφική ταινία του Άλφρεντ Χίτσκοκ γυρισμένη το 1931.
Καλό ταξίδι

Το Καλό ταξίδι ("Bon Voyage") είναι κινηματογραφική ταινία του Άλφρεντ Χίτσκοκ γυρισμένη το 1944
Δημητρός Δάλλας

Ο Δημητρός Δάλλας (Σμύρνη 1867 - Αθήνα 1929) υπήρξε διακεκριμένος αθλητικός παράγων και δημοσιογράφος, που διετέλεσε πρόεδρος του Πανιωνίου Γ.Σ. από το 1915 ως το 1928 και με τη δράση του συνέβαλε στη συνέχιση της λειτουργίας του συλλόγου στην Αθήνα μετά την καταστροφή της Σμύρνης. Διετέλεσε αντιπρόεδρος του ΣΕΓΑΣ και ιδρυτής και πρώτος πρόεδρος της "Ένωσης Αθλητικών Συντακτών". Υπήρξε αγνός φίλαθλος και οραματιστής με έντονη δράση. Καθοριστική ήταν η συνεισφορά του στην καθιέρωση των Βαλκανικών Αγώνων Στίβου, στην εισαγωγή του γυναικείου αθλητισμού στην Ελλάδα και στην προώθηση του αθλήματος του βόλεϊ ανδρών και γυναικών. Αποκλήθηκε "Αετός του Πανιωνίου", για τα υψηλά του οράματα αλλά και διότι ως άλλος αετός με τις μεγάλες φτερούγες του προστάτεψε και διέσωσε το σύλλογο.
The Impossible

Το The Impossible (ισπανικά: "Lo Imposible") είναι αγγλόφωνη ισπανική δραματική ταινία καταστροφής, παραγωγής 2012. Τη σκηνοθεσία ανέλαβε ο Χουάν Αντόνιο Μπαγιόνα και το σενάριο έγραψε ο Σέρχιο Γ. Σάντσεθ. Η ταινία διηγείται την πραγματική ιστορία μιας οικογένειας και την περιπέτεια που πέρσαν στο τσουνάμι του Ινδικού Ωκεανού το 2004. Πρωταγωνιστούν οι Γιούαν ΜακΓκρέγκορ και Ναόμι Γουότς.

Η πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Τορόντο το 2012. Απέσπασε κυρίως θετικά σχόλια από τους κριτικούς με τους περισσότερους να επαινούν τις ερμηνείες των πρωταγωνιστών. Η Ναόμι Γουότς έλαβε υποψηφιότητα για Όσκαρ, Screen Actors Guild Award και Χρυσή Σφαίρα Α' Γυναικείου Ρόλου.
Aeonium hierrense

Το Aeonium hierrense (Αιώνιο του Ιέρρο) είναι ένα είδος στο γένος "Αιώνιο" και έχει ένα στέλεχος αλλά δεν μεγαλώνει πολύ ψηλά. Παίρνει ένα ελκυστικό μωβ χρώμα κατά τη διάρκεια του καλοκαιριού, όντας πολύ πράσινο το χειμώνα. Παράγει υπόλευκα ροζ λουλούδια. Ζει στο νησί του Ελ Ιέρρο στα Κανάρια νησιά. 

Κατηγορία:Κρασσουλοειδή
Κατηγορία:Χλωρίδα των Κανάριων νήσων
Shatkona

Το Shatkona είναι ένα σύμβολο που χρησιμοποιείται στην Ινδουϊστική γιάντρα που αντιπροσωπεύει τη συνένωση τόσο της αρσενικής όσο και της θηλυκής μορφής. Πιο ειδικά υποτίθεται ότι παρουσιάζει το Πουρούσα (το υπέρτατο ον), και την Πρακρίτι (μητέρα φύση, ή πρωταρχική ύλη). Συχνά παριστάνεται ως Σίβα / Σάκτι.

Το Shatkona είναι ένα εξάγραμμο και συνδέεται με το γιο των Σίβα-Σάκτι, το Λόρδο Μουρούγκαν.

Λογοτεχνικώς, είναι σχεδόν πανομοιότυπο με το Εβραϊκό Αστέρι του Δαβίδ και την Ιαπωνική Κορυφή Καγκόμι.
Τζέισον Κιντ

<br>
O Τζέισον Κιντ ("Jason Frederick Kidd", γεννήθηκε 23 Μαρτίου 1973) είναι Αμερικανός πρώην επαγγελματίας καλαθοσφαιριστής. Έπαιξε τον τελευταίο καιρό στους Νιου Γιορκ Νικς στο NBA. Μεγαλωμένος στο Όκλαντ της Καλιφόρνια, έπαιξε κολεγιακό μπάσκετ στο Πανεπιστήμιο της Καλιφόρνιας, Berkeley και επιλέχθηκε δεύτερος συνολικά από τους Ντάλας Μάβερικς στον πρώτο γύρο του NBA Νραφτ το 1994. Στη συνέχεια, από το 1996 έως το 2001, έπαιξε για τους Φοίνιξ Σανς και αργότερα για τους Νιου Τζέρσεϊ Νετς 2001-2008. Στη μέση της σεζόν 2007-2008, επέστρεψε πίσω στο Ντάλας όπου έμεινε μέχρι το 2012 και κέρδισε ένα πρωτάθλημα ΝΒΑ το 2011. Μαζί με τις τρεις του εμφανίσεις στα τελικά του ΝΒΑ (συμπεριλαμβανομένου του πρωταθλήματος το 2011), έχει κερδίσει δύο χρυσά μετάλλια σε Ολυμπιακούς Αγώνες με την εθνική ομάδα των ΗΠΑ το 2000 και το 2008. Έχει συμμετάσχει 10 φορές στο All-Star Game και έχει επιλεχθεί 5 φορές στην καλύτερη ομάδα του ΝΒΑ (All-NBA First Team) και σε 9 στην καλύτερη αμυντική ομάδα. Ηγήθηκε της πρώην ομάδας του, Νιου Τζέρσεϊ Νετς σε δύο διαδοχικές εμφανίσεις σε τελικούς NBA (2002 και 2003) πριν από τη νίκη το 2011 με τους Ντάλας. Στο γήπεδο η ευελιξία του το καθιστά επίσης τακτικό στα τριπλ-νταμπλ, και είναι στην τρίτη θέση όλων των εποχών στην κανονική περίοδο του ΝΒΑ με συνολικά 107 τριπλ-νταμπλ καριέρας και δεύτερος στα πλέι-οφ με συνολικά 11 τριπλ-νταμπλ καριέρας. Είναι επίσης δεύτερος όλων των εποχών στις ασίστ μετά τον Τζον Στόκτον.
Στις 3 Ιουνίου 2013 ανακοίνωσε την απόφασή του να αποχωρήσει από την ενεργό δράση, έπειτα από 19 αγωνιστικές περιόδους.
The Soundboard Series

The Soundboard Series είναι η ονομασία του πακέτου δώδεκα CD του χαρντ ροκ συγκροτήματος Deep Purple. Η συλλογή κυκλοφόρησε στις 18 Ιουνίου του 2001 και περιλαμβάνει ηχογραφήσεις έξι διαφορετικών συναυλιών, αποτυπωμένων σε δύο CD η κάθε μία. Η πρώτη συναυλία ηχογραφήθηκε στη Μελβούρνη στις 9 Μαρτίου του 2001, η δεύτερη στο Γουόλογκονγκ της Αυστραλίας στις 13 Μαρτίου, η τρίτη στο Νιουκάσλ της Αυστραλίας στις 14 Μαρτίου, η τέταρτη στο Χονγκ Κονγκ στις 20 Μαρτίου, η πέμπτη και η έκτη στο Τόκιο στις 24 και 25 Μαρτίου, αντίστοιχα. Στις δύο τελευταίες συναυλίες περιλαμβάνεται το "Concerto for Group and Orchestra", όπου οι Deep Purple εμφανίστηκαν με την ορχήστρα "Shin Nihon Philarmonic Select Orchestra" και τον Ρόνι Τζέιμς Ντίο.
Κορέζ

Η Κορέζ (γαλλικά: "Corrèze") είναι γαλλικός νομός, στην περιοχή Νέα Ακουιτανία, ο οποίος φέρει το όνομά του από τον ποταμό που τον διασχίζει. Έδρα του είναι η Τυλ και μεγαλύτερη πόλη του η Μπριβ-λα-Γκαγιάρντ. Το INSEE και η La Poste της αποδίδουν τον κωδικό 19. Οι κάτοικοί της αποκαλούνται "Κορεζιάν".
Αντόνιο Σαντ' Ελία

O Αντόνιο Σαντ' Ελία ("Antonio Sant'Elia", 30 Απριλίου 1888 – 10 Οκτωβρίου 1916) ήταν Ιταλός αρχιτέκτονας. Θεωρείται ένας από τους μεγαλύτερους αρχιτέκτονες του Φουτουρισμού, κυρίως με τα σχέδιά του για την πόλη του μέλλοντος ("Città Nuova").
Brut y Tywysogion

Τμήμα της ουαλικής έκδοσης του Brut y Tywysogion το οποίο βρέθηκε στο [[Ερυθρό Βιβλίο του Χέργκεστ]]
Το Brut y Tywysogion (ελληνικά: "Χρονικό των Πριγκίπων") αποτελεί μια από τις σημαντικότερες πρωτογενείς πηγές για την ουαλική ιστορία. Αποτελεί μία ανθολογία χρονικών που χρησιμεύει ως συνέχεια του έργου του Τζέφρεϊ του Μονμάουθ, "Historia Regum Britanniae". Το "Brut y Tywysogion" επέζησε μέσω μεγάλου αριθμού ουαλικών μεταφράσεων της αρχικής λατινικής έκδοσης, η οποία, όμως, δεν διασώθηκε. Οι σημαντικότερες εκδόσεις είναι αυτή στο "Peniarth MS. 20" και η, λιγότερη ολοκληρωμένη, του Ερυθρού Βιβλίου του Χέργκεστ. Η έκδοση γνωστή υπό τον τίτλο "Brenhinoedd y Saeson" ("Βασιλείς των Άγγλων") συνδυάζει υλικό από ουαλικά χρονικά με υλικό από αγγλική πηγή.

Η έκδοση του "Peniarth MS. 20" ξεκινά το 682 με την καταγραφή του θανάτου του Κάντουλαντρ και τελειώνει το 1332. Οι καταγραφές για τα πρώτα χρόνια είναι σύντομες, συχνά καταγραφές θανάτων και γεγονότων όπως εκλείψεις, επιδημίες ή σεισμοί, αλλά αργότερα οι καταγραφές δίνουν περισσότερες λεπτομέρειες. Κύρια εστίαση του ενδιαφέροντος είναι οι ηγεμόνες των Βασιλείων του Γκουίνεθ, του Πόουις και του Ντέχιουμπαρθ, αλλά γίνεται αναφορά και σε εκκλησιαστικά γεγονότα, όπως η συμμόρφωση της ημερομηνίας εορτής του Πάσχα από την Ουαλική Εκκλησία με αυτή της Ρώμης από τον "Ελβόθιο" (Έλφοθ), Επίσκοπο του Μπάνγκορ, το 768. Γεγονότα στην Αγγλία, την Ιρλανδία, την Σκωτία και ορισμένες φορές την Γαλλία επίσης αναφέρονται συντόμως.

Τα αρχικά μοναχιστικά χρονικά εικάζεται πως συγγράφηκαν στο Αββαείο του Στράτα Φλόριντα, αλλά εικάζεται πως φυλάσσονταν στο παλιό αββαείο του Λάνμπανταρν Φάουρ κατά τον 11ο αιώνα. Χρονικά από άλλα, προερχόμενα από άλλα αββαεία, επίσης χρησιμοποιήθηκαν κατά την συγγραφή. Επίσης, το λιγότερο μία εκ των ουαλικών μεταφράσεων του έργου εικάζεται πως συνεγράφη στο Στράτα Φλόριντα.
Μουράνο

Η θέση του Μουράνο στη [[Λιμνοθάλασσα της Βενετίας]].
thumb|Οι επτά νησίδες του Μουράνο
thumb|Τα κανάλια που διαχωρίζουν τις νησίδες του Μουράνο

thumb|Το Μουράνο είναι παγκοσμίως διάσημο για την υαλουργική παράδοση με τα κρύσταλλά του.

thumb|right|Ηλιοβασίλεμα στο Μουράνο
thumb|Η θέα από μία γέφυρα στο Μουράνο
thumb|Η εκκλησιά της Παναγίας και του Αγίου Δονάτου (Santa Maria e San Donato) στο Μουράνο

Το Μουράνο, που βρίσκεται στη Λιμνοθάλασσα της Βενετίας, στη βόρεια Ιταλία, είναι κατά μία έννοια ένα νησί, ακριβέστερα όμως πρόκειται για μία συστάδα νησίδων που χωρίζονται από στενά κανάλια και συνδέονται μεταξύ τους με γέφυρες, όπως και η ίδια η Βενετία, από την οποία απέχουν περί το 1,5 χιλιόμετρο προς βορρά. Η διάμετρος της συστάδας του Μουράνο δεν ξεπερνά τα δύο χιλιόμετρα, ενώ ο μόνιμος πληθυσμός της είναι μόλις πάνω από 5000 (απογραφή του 2004). Το Μουράνο είναι παραδοσιακά πολύ γνωστό για την υαλουργία του και ιδιαίτερα για τις λάμπες και τα κομψοτεχνήματα από «Κρύσταλλα Μουράνο» . Υπήρξε κάποτε ανεξάρτητη κοινότητα, αλλά τώρα αποτελεί ένα διαμέρισμα (frazione) της Βενετίας.
Πανίκος Σταυριανός

Ο Πανίκος Σταυριανός είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με το ΑΚΕΛ την περίοδο 2006-2016.
Γιώργος Λουκαΐδης

Ο Γιώργος Λουκαΐδης είναι πολιτικός. Από το 2011 είναι βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ.
Στέλλα Δημητρίου Μισιαούλη

Η Στέλλα Δημητρίου Μισιαούλη είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με το ΑΚΕΛ τις περιόδους 2004-2006 και 2008-2016.
Κρεζ

Η Κρεζ (γαλλικά: "Creuse") είναι γαλλικός νομός, ο οποίος βρίσκεται στην περιοχή Νέα Ακουιτανία. Οφείλει την ονομασία του στον ποταμό Κρεζ. Η INSEE και η La Poste της αποδίδουν τον κωδικό 23. Μεγαλύτερή του πόλη και πρωτεύουσά του είναι το Γκερέ ( κάτοικοι).
Λέονορ Μικαέλις

Ο Λέονορ Μικαέλις (γερμ. "Leonor Michaelis", 16 Ιανουαρίου 1875 – 8 Οκτωβρίου 1949) ήταν Γερμανός βιοχημικός, φυσικοχημικός και ιατρός, γνωστός κυρίως για το έργο του με την Μωντ Μέντεν (Maud Menten) σχετικά με την κινητική των ενζύμων και τη γνωστή εξίσωση Michaelis–Menten το 1913.
Ένωση Σύγχρονων Αρχιτεκτόνων

Η Ένωση Σύγχρονων Αρχιτεκτόνων (ΕΣΑ ή πιο σωστά ως προς το πρωτότυπο: ΟΣΑ) (ρώσικα: Объединение Cовременных Aрхитекторов OCA) ήταν μια ομάδα αρχιτεκτόνων στη Σοβιετική Ένωση, η οποία δραστηριοποιήθηκε από το 1925 μέχρι το 1930 και θεωρείται η πρώτη ομάδα κονστρουκτιβιστών αρχιτεκτόνων. Εξέδωσε το περιοδικό Σύγχρονη Αρχιτεκτονική (ΣΑ) (ρώσικα: Современная Αрхитектура CA Σοβρεμένναγια Αρχιτεκτούρα) και μέχρι τη διάλυσή της έπαιξε καθοριστικό ρόλο στην αρχιτεκτονική της μετεπαναστατικής Ρωσίας.
Πύλη της Ιστάρ

Η Πύλη της Ιστάρ (Περσικά : دروازه ایشتار) (Αραβικά : بوابة عشتار) ήταν η όγδοη πύλη προς το κέντρο της πόλης της Βαβυλώνας. Χτίστηκε γύρω στο 575 π.Χ. με διαταγή του βασιλιά Ναβουχοδονόσορα του Β΄ στη βόρεια πλευρά της πόλης. Το ανώτερο μέρος της εκτίθεται στο Μουσείο της Περγάμου, στο Νησί των Μουσείων, στο Βερολίνο και τμήματά της σε πολλά μουσεία σε όλο τον κόσμο.
Μωντ Μέντεν

Η Μωντ Μέντεν ("Maud Leonora Menten", 20 Μαρτίου 1879 – 26 Ιουλίου 1960) ήταν Καναδή ιατρός και χημικός, γνωστή για την συνεισφορά της στην κινητική των ενζύμων και την ιστοχημεία. Το όνομά της συνδέεται με την περίφημη εξίσωση των Michaelis – Menten στη βιοχημεία.
Ζαν-Ανρί Φαμπρ

Ο Ζαν-Ανρί Καζιμίρ Φαμπρ, γεννήθηκε στις 21 Δεκεμβρίου 1823 στο Σαιν-Λεόν ντυ Λεβεζού (Αβεϊρόν) και απεβίωσε στις 11 Οκτωβρίου 1915 στο Σερινιάν-ντυ-Κοντά (Βωκλύζ), ήταν Γάλλος επιστήμονας, ουμανιστής, νατουραλιστής, μεγάλος εντομολόγος, συγγραφέας με ιδιαίτερη αγάπη για την φύση και, ταυτόχρονα, ποιητής, βραβευμένος από την Γαλλική Ακαδημία, αλλά και έχοντας λάβει πολλά άλλα βραβεία.

Θεωρείται ως ένας από τους πατέρες της ηθολογίας, επιστήμης της συμπεριφοράς των ειδών, και της οικοφυσιολογίας. 

Οι ανακαλύψεις του θεωρούνται υψηλής σημασίας στην Ρωσία, τις Ηνωμένες Πολιτείες και κυρίως την Ιαπωνία όπου ο Ζαν-Ανρί Φαμπρ θεωρείται ως το απόλυτο πρότυπο του συνδυασμού μεταξύ επιστήμονα και ανθρώπου των γραμμάτων και, ως αποτέλεσμα, βρίσκεται στο εκπαιδευτικό πρόγραμμα του Δημοτικού. Είναι επίσης γνωστός παγκοσμίως για το έργο του "Εντομολογικές Αναμνήσεις" ("Souvenirs entomologiques"), το οποίο μεταφράστηκε σε δεκαπέντε γλώσσες.

« Ένας μεγάλος σοφός που σκέφτεται ωσάν φιλόσοφος, βλέπει ωσάν καλλιτέχνης, αισθάνεται και εκφράζεται ωσάν ποιητής », έτσι χαρακτήρισε ο Ζαν Ροστάν τον Ζαν-Ανρί Φαμπρ.
Βασίλης Τσαγρής

Ο Βασίλης Τσαγρής (1931) είναι αντιστράτηγος Πυροβολικού εν αποστρατεία του ελληνικού Στρατού Ξηράς. Υπήρξε στενός συνεργάτης του Ανδρέα Παπανδρέου και διετέλεσε γενικός διευθυντής της ΥΕΝΕΔ, υπαρχηγός της Κ.Υ.Π. και διευθυντής Στρατιωτικού Γραφείου του Προέδρου της Δημοκρατίας Χρήστου Σαρτζετάκη.

Σε πολλά δημοσιεύματα το όνομά του αναφέρεται, λανθασμένα, ως Τσαγκρής.
Η αθωότητα των Μουσουλμάνων

Το "Vine Theater" στο [[Χόλυγουντ]], [[Καλιφόρνια]]. Η αίθουσα που παίχτηκε πρώτη φορά η ταινία.
Η αθωότητα των Μουσουλμάνων (αγγλικά: "Innocence of Muslims") είναι ο τίτλος ενός αντί-ισλαμικού βίντεο αμερικανικής παραγωγής σε σκηνοθεσία του Αιγύπτιου χριστιανού κόπτη Νακούλα Μπασελέι Νακούλα (Nakoula Basseley Nakoula) με το ψευδώνυμο «Sam Bacile». 

Η πλοκή του βίντεο διαδραματίζεται στην εποχή του προφήτη Μωάμεθ, ο οποίος στην ταινία παρουσιάζεται ως μπάσταρδoς, ομοφυλόφιλος, παιδόφιλος, άρπαγας και κλέφτης. Οι μαθητές του, αιγύπτιοι μουσουλμάνοι, εμφανίζονται ανήθικοι και βίαιοι απέναντι στους Κόπτες. 

Η ταινία προβλήθηκε για πρώτη φορά στις αρχές του χρόνου σε ένα κινηματογράφο του Χόλιγουντ, στην Καλιφόρνια. Ο Nακούλα, ισχυρίστηκε ότι είχε δημιουργήσει μια επική, δύο ωρών ταινία, ωστόσο καμία τέτοια ταινία δεν έκανε την εμφάνισή της στη δημοσιότητα. Τα 14λεπτα video clips αρχικά μεταφορτώθηκαν στο YouTube τον Ιούλιο του 2012, με τίτλους "The Real Life of Muhammad" και "Muhammad Movie Trailer". Η ιστορία είχε θρησκευτικές αναφορές και αντί-ισλαμικό περιεχόμενο που προκάλεσε βίαιες αντιδράσεις σε πολλές χώρες, εκκινώντας στις 11 Σεπτεμβρίου στην Αίγυπτο.
Μπαττίστα Πινινφαρίνα

Ο Μπαττίστα Πινινφαρίνα ("Giovanni Battista Pininfarina", γεννημένος ως Μπαττίστα Φαρίνα, "Giovanni Battista Farina", 2 Νοεμβρίου 1893 - 3 Απριλίου 1966) ήταν Ιταλός αυτοδίδακτος σχεδιαστής αυτοκινήτων, από τους σημαντικότερους δημιουργούς στον τομέα του. Το όνομά του είναι συνδεδεμένο με πολλά από τα γνωστότερα σπορ αυτοκίνητα που έχουν κυκλοφορήσει καθώς και με την ομώνυμη φίρμα σχεδίασης οχημάτων, που ο ίδιος ίδρυσε.
Νεκρικοί διάλογοι

Οι «Νεκρικοί διάλογοι» είναι μια συλλογή από τριάντα διαλογικά στιγμιότυπα στη μορφή των "Θεών διαλόγων" και των "Εταιρικών διαλόγων" του Λουκιανού και το ίδιο φημισμένη μ΄ αυτούς, γιατί οι "Νεκρικοί διάλογοι" έχουν γίνει το πρότυπο για ένα ιδιαίτερο λογοτεχνικό είδος και με την ίδια μάλιστα ονομασία.
Ελ Μολινόν

Το Ελ Μολινόν είναι ένα ποδοσφαιρικό γήπεδο στη Χιχόν της Ισπανίας.
Αλεξάνδρα Μακκαβαία

H Αλεξάνδρα Μακκαβαία, κόρη του Υρκανού ΙΙ ήταν σύζυγος του Αλεξάνδρου της Ιουδαίας. Ήταν μητέρα της συζύγου του Ηρώδη του Μεγάλου Μαριάμης και του νεαρού αρχιερέα Αριστόβουλου..
Νίκος Σαμαράς

O Νίκος Σαμαράς (Στουτγκάρδη, 1 Ιουλίου 1970 - Αθήνα, 4 Ιανουαρίου 2013) ήταν Έλληνας πετοσφαιριστής, ο οποίος αγωνίστηκε σε διάφορες ομάδες της Ελλάδας και του εξωτερικού, ενώ με τη φανέλα της εθνικής ομάδας των ανδρών (στην οποία διετέλεσε αρχηγός) κατέγραψε συνολικά 263 συμμετοχές και με εκείνη των εφήβων άλλες 160. Τη σεζόν 2012-13 αγωνιζόταν και προπονούσε την ομάδα της Λήμνου, τόπο όπου είχε εγκατασταθεί μόνιμα από το 2009. Αποτελούσε παίκτη σύμβολο για το ελληνικό βόλεϊ.